Θα έλεγα ότι ήταν μεγάλη υπόθεση, αλλά ήταν τραγικό γεγονός.
Πλησίαζε πέντε το απόγευμα,
και πήγα με το αμάξι στο αεροδρόμιο.
Είδα το αεροπλάνο στον διάδρομο απογείωσης.
Κανείς δεν ήξερε τι ακριβώς συνέβη,
μόνο ότι ένας τύπος είχε ληστέψει ένα φαρμακείο.
Και είχε έναν νεαρό όμηρο στο αεροπλάνο.
Νομίζω ότι όλοι το πήγαιναν στα τυφλά,
χωρίς να ξέρουν τι τους επιφύλασσε η συνέχεια.
Είχε πάρα πολλή ησυχία.
Μέχρι που έπεσε πυροβολισμός.
ΜΕΤΑ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΣΤΙΣ ΗΠΑ ΤΟ 1976,
ΠΕΡΙΣΣΟΤΕΡΟΙ ΑΠΟ 8.000 ΑΝΘΡΩΠΟΙ ΕΧΟΥΝ ΚΑΤΑΔΙΚΑΣΤΕΙ ΣΕ ΘΑΝΑΤΟ ΓΙΑ ΦΟΝΟ.
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΘΑΝΑΤΟΠΟΙΝΙΤΗ 22740.
Δεν συμβαίνουν και πολλά σε μια μικρή πόλη σαν αυτή.
Υπήρξαν κάποιες ανθρωποκτονίες στην περιοχή,
αλλά αυτή δεν είχε προηγούμενο.
Όλοι σοκαρίστηκαν με αυτό που συνέβη.
ΜΙΑ ΣΕΙΡΑ ΤΟΥ NETFLIX
ΜΙΑ ΚΑΚΗ ΜΕΡΑ
ΑΠΑΓΟΡΕΥΕΤΑΙ Η ΕΙΣΟΔΟΣ
ΣΩΦΡΟΝΙΣΤΙΚΟ ΚΕΝΤΡΟ ΚΡΟΣΡΟΟΥΝΤΣ ΣΕΛΜΠΙ, ΜΟΝΤΑΝΑ
Πάμε. Ένα, δύο, τρία, τέσσερα, πέντε…
Ευχαριστώ.
Δεν θα το έβρισκα ποτέ.
ΤΟ 1985, Ο ΝΤΕΪΒΙΝΤ ΚΙΘ ΚΑΤΑΔΙΚΑΣΤΗΚΕ ΣΕ ΘΑΝΑΤΟ ΓΙΑ ΦΟΝΟ.
Με λένε Ντέιβιντ Κάμερον Κιθ.
Δεν είχα κάνει ποτέ ξανά βίαιη πράξη στη ζωή μου.
ΕΙΝΑΙ ΕΓΚΛΕΙΣΤΟΣ ΕΔΩ ΚΑΙ 37 ΧΡΟΝΙΑ.
Ήταν η χειρότερη μέρα της ζωής μου.
Οι χειρότερες αποφάσεις της ζωής μου οδήγησαν σ' εκείνη τη στιγμή, αλλά…
τώρα έγινε.
Δεν μπορώ να το πάρω πίσω απλώς επειδή το μετάνιωσα.
Ο ΝΤΕΪΒΙΝΤ ΓΕΝΝΗΘΗΚΕ ΣΤΟ ΣΠΟΚΑΝ ΤΗΣ ΟΥΑΣΙΝΓΚΤΟΝ ΤΟ 1956.
Ο ΠΑΤΕΡΑΣ ΤΟΥ ΗΤΑΝ ΕΠΙΦΑΝΗΣ ΔΙΚΗΓΟΡΟΣ ΣΤΗΝ ΠΕΡΙΟΧΗ.
Ο μπαμπάς μου ήταν εξαιρετικός άνθρωπος.
Ήταν εξαιρετικός δικηγόρος. Απλώς δεν ήταν και πολύ καλός πατέρας.
Έπινε πολύ.
Ήταν λειτουργικός αλκοολικός.
Πολύ λειτουργικός.
Ακούς να λένε για παιδιά ιερέων που έμπλεξαν
μόνο και μόνο επειδή ήταν παιδιά ιερέων.
Το ίδιο ισχύει και με τα παιδιά των δικηγόρων.
Δεν μας πρόσεχαν πολύ.
Δοκίμασα αλκοόλ όταν ήμουν οκτώ, εννιά, αν όχι νωρίτερα,
επειδή ο πατέρας μου έκανε πολλά πάρτι.
Και υπήρχε πολύ αλκοόλ.
Έχω μεθύσει και καναδυό φορές μπροστά τους,
αλλά δεν θυμάμαι ποτέ να με βάζουν τιμωρία.
Ήμουν απλώς…
κάτι σαν διακοσμητικό στοιχείο.
ΟΤΑΝ ΗΤΑΝ 11 ΕΤΩΝ, ΠΗΓΕ ΣΕ ΟΙΚΟΤΡΟΦΕΙΟ
ΧΙΛΙΑ ΕΞΑΚΟΣΙΑ ΧΙΛΙΟΜΕΤΡΑ ΜΑΚΡΙΑ ΑΠΟ ΤΟΥΣ ΔΙΚΟΥΣ ΤΟΥ.
Ένιωθα ότι δεν με ήθελαν.
Και ξεκίνησα τα ναρκωτικά.
Τα ναρκωτικά απλώς με βοηθούσαν να υπομένω τα συναισθηματικά τραύματα.
Ξεκίνησα με τα συνηθισμένα ναρκωτικά, όπως τη μαριχουάνα.
Αλλά δεν άργησα και πολύ
να μπλέξω με βελόνες και αμφεταμίνες.
Περνούσα δύσκολα μέχρι τα 20 μου,
και μετά, σιγά σιγά πήρα τον στραβό τον δρόμο.
Ποτέ δεν εκμεταλλεύτηκα το περιβάλλον και τη ζωή που ζούσαμε
για να καταφέρω κάτι.
Έβαλα μια βελόνα στο χέρι μου.
Αυτό κατάφερα.
ΩΣ ΕΝΗΛΙΚΑΣ,
ΚΑΤΑΔΙΚΑΣΤΗΚΕ ΠΟΛΛΕΣ ΦΟΡΕΣ, ΩΣ ΣΥΝΕΠΕΙΑ ΤΟΥ ΕΘΙΣΜΟΥ ΤΟΥ,
ΓΙΑ ΔΙΑΡΡΗΞΗ ΚΑΙ ΚΛΟΠΗ.
ΤΟ 1984, ΗΤΑΝ 27 ΕΤΩΝ, ΑΝΕΡΓΟΣ
ΚΑΙ ΠΡΟΣΠΑΘΟΥΣΕ ΝΑ ΖΗΣΕΙ ΤΗΝ ΟΙΚΟΓΕΝΕΙΑ ΤΟΥ.
Η ζωή μου τότε πήγαινε από το κακό στο χειρότερο.
Ήμουν πρεζάκι.
Δεν δούλευα. Δεν σκοπεύαμε να δουλέψουμε.
Έκανα διαρρήξεις σε φαρμακεία τη νύχτα
και πουλούσα τα φάρμακα σε ανθρώπους στο Σποκάν.
Δεν χρησιμοποιούσα βία.
Ήμουν μικροεγκληματίας.
Αυτό έκανα.
Αυτό θα μας παρείχε τα προς το ζην, αλλά δεν έγινε έτσι.
Κατανάλωνα πολλά από τα φάρμακα.
Ήξερα μόνο ότι έπρεπε να πληρώσω το νοίκι.
Έπρεπε να μπορώ να αγοράσω φαγητό.
Μια γυναίκα και τρία παιδιά δεν μπορούν…
Δεν γίνεται να έχεις τα απαραίτητα χωρίς εισόδημα.
Ήξερα ότι έπρεπε να κάνω κάτι που δεν είχα ξανακάνει.
ΣΤΙΣ 11 ΙΑΝΟΥΑΡΙΟΥ 1984,
Ο ΝΤΕΪΒΙΝΤ ΑΠΟΦΑΣΙΣΕ ΝΑ ΔΙΑΠΡΑΞΕΙ ΕΝΟΠΛΗ ΛΗΣΤΕΙΑ ΓΙΑ ΠΡΩΤΗ ΦΟΡΑ.
Βγήκα, λοιπόν, εκείνο το πρωί,
έκανα βόλτα με το αμάξι στη Μοντάνα ψάχνοντας
ένα μαγαζί που να ήταν βολικό, τρόπος του λέγειν.
ΦΑΡΜΑΚΕΙΟ ΧΕΛΘ ΜΑΡΤ, ΠΛΕΪΝΣ
ΣΤΙΣ 13:00 Ο ΝΤΕΪΒΙΝΤ ΜΠΗΚΕ ΣΕ ΕΝΑ ΦΑΡΜΑΚΕΙΟ ΤΗΣ ΠΕΡΙΟΧΗΣ.
ΥΠΟ ΤΗΝ ΑΠΕΙΛΗ ΟΠΛΟΥ, ΖΗΤΗΣΕ ΧΡΗΜΑΤΑ ΚΑΙ ΦΑΡΜΑΚΑ.
Λήστεψα το φαρμακείο.
Δεν είχα κάνει και καλή δουλειά, οπότε το 'σκασα.
ΝΟΤΙΑ ΒΟΡΕΙΑ 93
Ξαναβγαίνω στην 93 και ένα περιπολικό προσπαθεί να με σταματήσει.
Μόλις είχα βγει απ' τη φυλακή πριν δυο μήνες εντωμεταξύ,
και αντί να σταματήσω και να με συλλάβουν,
οδήγησα μέχρι το πάρκινγκ ενός μίνι μάρκετ.
Μπήκα τρέχοντας στο μαγαζί.
Έψαχνα τρόπο να καλυφθώ.
Δεν ξέρω πώς μου ήρθε αυτό.
Δεν είχα ξανακάνει κάτι τέτοιο.
Περνώντας την πόρτα, έπιασα μια κίνηση με την άκρη του ματιού μου.
Ήξερα ότι όποιος έκανε αυτήν τη σκιά στην άκρη του ματιού μου
ήθελε να με βλάψει, οπότε πυροβόλησα προς τα κει.
Και μετά έβαλα το όπλο μου στο πίσω μέρος του κεφαλιού
ενός μικρότερου, ενός 13χρονου αγοριού.
Ο ΝΤΕΪΒΙΝΤ ΔΙΕΦΥΓΕ ΜΑΖΙ ΜΕ ΤΟΝ 13ΧΡΟΝΟ ΓΟΥΙΛΙΑΜ ΚΡΟΟΥΣ ΥΠΟ ΤΗΝ ΑΠΕΙΛΗ ΟΠΛΟΥ.
Μπήκαμε στο φορτηγάκι του πατέρα του.
Και μια αστυνομική πομπή μας ακολούθησε στο αεροδρόμιο.
Προσπαθούσα να το σκάσω. Προσπαθούσα για ώρες.
ΣΤΗ ΔΙΑΔΡΟΜΗ ΠΡΟΣ ΤΟ ΑΕΡΟΔΡΟΜΙΟ ΠΟΛΣΟΝ,
Ο ΝΤΕΪΒΙΝΤ ΣΤΑΜΑΤΗΣΕ ΠΟΛΛΕΣ ΦΟΡΕΣ ΓΙΑ ΝΑ ΔΙΑΠΡΑΓΜΑΤΕΥΤΕΙ ΜΕ ΤΗΝ ΑΣΤΥΝΟΜΙΑ.
Ο σερίφης συμφώνησε να μου δώσει ένα αεροπλάνο κι έναν πιλότο
ως αντάλλαγμα για το παιδί.
Σκέφτηκα ότι αν έμπαινα στο αεροπλάνο και απογειωνόμασταν,
ο πιλότος θα με πήγαινε πέρα από τα Βραχώδη Όρη…
θα τον άφηνα να φύγει και θα πήγαινα κι εγώ στο καλό.
Ναι, πού τέτοια τύχη.
Μακριά από τη γυναίκα και τα παιδιά μου.
Αυτές οι σκέψεις περνούσαν από το μυαλό μου.
Στο αεροδρόμιο,
υπήρχαν περιπολικά γύρω από το αεροπλάνο,
σε απόσταση 100 μέτρων περίπου.
Ο πιλότος ήταν στο έδαφος δίπλα στο αεροπλάνο.
Ο ΠΙΛΟΤΟΣ ΧΑΡΙ ΣΡΑΪΟΚ ΠΡΟΣΦΕΡΘΗΚΕ ΝΑ ΠΑΡΕΙ ΤΗ ΘΕΣΗ
ΤΟΥ ΠΑΙΔΙΟΥ ΠΟΥ ΕΙΧΕ Ο ΝΤΕΪΒΙΝΤ ΟΜΗΡΟ.
Δεν είχα σκοπό να σκοτώσω τον πρώτο όμηρο, το παιδί.
Σκεφτόμουν ότι μόλις αφήσω το παιδί,
θα με πυροβολήσουν και θα χάσω τη ζωή μου.
Για κάποιον λόγο αυτό δεν συνέβη.
Ο ΝΤΕΪΒΙΝΤ ΑΦΗΣΕ ΤΟ ΠΑΙΔΙ ΜΕ ΑΝΤΑΛΛΑΓΜΑ ΤΟΝ ΠΙΛΟΤΟ.
Μόλις μπήκαμε στο αεροπλάνο, σημάδευα με το όπλο τον πιλότο, τον νέο όμηρο.
Και ήλπιζα ότι θα έβγαζα τη νύχτα.
Ότι δεν θα με πυροβολούσαν.
Ο πιλότος κάνει περίπου μισή ώρα να ξεκινήσει το αεροπλάνο.
Αλλά όσο συνέβαινε αυτό,
χωρίς να το ξέρω,
κάποιοι αστυνομικοί είχαν μπει κάτω από το αεροπλάνο
και έβγαζαν τον αέρα από τα λάστιχα.
Το αεροπλάνο δεν θα πήγαινε πουθενά.
ΕΝΩ ΟΙ ΔΙΑΠΡΑΓΜΑΤΕΥΤΕΣ ΜΙΛΟΥΣΑΝ ΜΕ ΤΟΝ ΝΤΕΪΒΙΝΤ,
ΕΝΑΣ ΣΚΟΠΕΥΤΗΣ ΤΗΣ ΑΣΤΥΝΟΜΙΑΣ ΕΛΑΒΕ ΘΕΣΗ ΣΤΟΝ ΔΙΑΔΡΟΜΟ ΠΡΟΣΓΕΙΩΣΗΣ.
Την ώρα της διαπραγμάτευσης έπρεπε να γέρνω έξω από την πόρτα του αεροπλάνου,
για να μιλάω στον σερίφη.
ΑΠΑΓΟΡΕΥΕΤΑΙ Η ΕΙΣΟΔΟΣ
Σε κάποια φάση που έσκυψα,
ο σκοπευτής που ήταν περίπου 50 μέτρα μακριά,
νόμιζε ότι με είχε στο στόχαστρο.
Και πυροβόλησε.
Ο ΝΤΕΪΒΙΝΤ ΔΕΧΤΗΚΕ ΣΦΑΙΡΑ ΣΤΟ ΣΤΗΘΟΣ
ΑΛΛΑ ΔΕΝ ΕΧΑΣΕ ΤΙΣ ΑΙΣΘΗΣΕΙΣ ΤΟΥ.
Είχα τραυματιστεί σοβαρά.
Κατάλαβα ότι δεν πήγαινε καλά το πράγμα.
Θα πέθαινα πολύ σύντομα.
Η ζωή μου έφτανε στο τέλος της.
Σκέφτηκα να πυροβολήσω τον πιλότο.
Για να μην πεθάνω μόνος απόψε.
Δεν ήθελα τη μοναξιά, απλώς…
Δεν σκεφτόμουν καθόλου ώριμα ή λογικά.
Απλώς, δεν ήθελα να πεθάνω μόνος.
Ο ΝΤΕΪΒΙΝΤ ΠΥΡΟΒΟΛΗΣΕ ΤΟΝ ΠΙΛΟΤΟ, ΧΑΡΙ ΣΡΑΪΟΚ, ΣΤΟ ΚΕΦΑΛΙ.
Ο ΣΡΑΪΟΚ ΠΕΘΑΝΕ ΕΠΙ ΤΟΠΟΥ.
Αφού πυροβόλησα τον πιλότο,
κατέβασα το όπλο και πήγα να φύγω από το αεροπλάνο.
Είναι το τελευταίο πράγμα που θυμάμαι.
Πιστεύω ότι με πυροβόλησαν στην πόρτα του αεροσκάφους όταν βγήκα.
Με πυροβόλησαν εξ επαφής στο πίσω μέρος του κεφαλιού.
Οι περισσότεροι θα πέθαιναν αν τους πυροβολούσαν στο κεφάλι.
Είμαι ακόμα εδώ, 38 χρόνια μετά.
Άκου να δεις!
Αφού γελάω γι' αυτό, δεν είμαι καλά.
Ο ΝΤΕΪΒΙΝΤ ΕΜΕΙΝΕ ΔΕΚΑ ΜΕΡΕΣ ΣΕ ΚΩΜΑ.
ΟΚΤΩ ΜΗΝΕΣ ΑΡΓΟΤΕΡΑ,
ΜΠΟΡΟΥΣΕ ΝΑ ΠΑΡΑΣΤΕΙ ΣΤΗ ΔΙΚΗ ΤΟΥ ΓΙΑ ΦΟΝΟ.
Το μετανιώνω με όλο μου το είναι.
Μπορεί να μη φαίνεται ότι το έχω μετανιώσει.
Πιστέψτε με, το έχω μετανιώσει.
Δεν ξύπνησα το πρωί
σχεδιάζοντας να σκοτώσω κάποιον εκείνη τη μέρα.
Μακάρι να 'χα συνειδητοποιήσει τι έκανα.
Αλλά… όχι.
Υπήρχε…
Σαν να μη διέθετα συναισθήματα,
όπως ο Ντέιτα από το Star Trek.
Χριστέ μου!
Μακάρι να είχα νοιαστεί.
Ως ενήλικας, δεν με όριζαν ποτέ τα συναισθήματα.
Ειδικά εκείνη την εποχή.
Δεν μ' αρέσει η ενδοσκόπηση.
Όχι ότι δεν μου αρέσει. Απλώς δεν το κάνω συνήθως.
Δεν μου αρέσουν πολλά στον εαυτό μου.
Δεν έγινε τίποτα σωστό.
Δεν είναι αλήθεια αυτό.
Το σωστό ήταν ότι ο πιλότος προσφέρθηκε να μπει στη θέση του παιδιού,
να πάρει τη θέση του.
Αυτό ήταν το μόνο σωστό που συνέβη εκείνη τη μέρα.
Αν μπορούσα να προσποιηθώ ότι κλαίω, θα το 'κανα.
Αλλά δεν μπορώ.
Μου λείπει ο πατέρας μου.
Ακούγεται αστείο που το λέω μετά από 38 χρόνια.
Όταν χάνεις τους γονείς σου, σου λείπουν. Όσων ετών κι αν είσαι.
Είμαι ο Τζορτζ Σράιοκ. Είμαι ο γιος του Χάρι Λι Σράιοκ.
Οι μακροπρόθεσμες συνέπειες του γεγονότος…
Ο θάνατός του ήταν πολύ επώδυνος για όλους μας. Για όλη την οικογένεια.
Τα εγγόνια μας, τα εγγόνια του, τα παιδιά μας. Δεν τον γνώρισαν.
Εμείς τον ζήσαμε. Ξέρουμε ποιος ήταν…
Αυτά όμως όχι.
Μακάρι τα παιδιά μου να είχαν την επιρροή του.
Οπότε, λυπάμαι και γι' αυτό…
Ο πατέρας μου είχε μια ταπεινή ανατροφή στο Οχάιο.
Ως παιδί, ονειρευόταν, σχεδόν σαν τον Πίτερ Παν, να πετάξει.
Και όταν έγινε 20,
μπήκε στο πρόγραμμα Δοκίμων της Αεροπορίας.
Ο πατέρας μου πέρασε 30 χρόνια στον στρατό
και έζησε τρεις πολέμους, Β' Παγκόσμιο, Κορέα και Βιετνάμ.
Πήρε σύνταξη στα 51 του.
Παρασημοφορήθηκε για τη συμμετοχή του σε πληθώρα μαχών.
Ήταν πολύ καλός πιλότος.
ΤΗ ΜΕΡΑ ΤΟΥ ΠΥΡΟΒΟΛΙΣΜΟΥ,
Ο ΧΑΡΙ ΣΡΑΪΟΚ ΕΙΧΕ ΑΦΗΣΕΙ ΕΝΑ ΣΗΜΕΙΩΜΑ ΣΤΗ ΓΥΝΑΙΚΑ ΤΟΥ ΣΤΟ ΣΠΙΤΙ.
Άφησε το σημείωμα στον πάγκο επειδή η μαμά μου έλειπε.
Τη φώναζαν Ντι κι εκείνον Λι.
"Κατάσταση ομηρίας νότια της πόλης.
Πρέπει να πάω τον σερίφη για να επιληφθεί.
Λι".
ΜΙΑ ΩΡΑ ΑΡΓΟΤΕΡΑ, Ο ΧΑΡΙ ΣΡΑΪΟΚ ΗΤΑΝ ΝΕΚΡΟΣ
Ένιωθα πολύ θυμό για μερικά χρόνια.
Η γυναίκα μου λέει ότι ακόμα νιώθω θυμό. Εγώ λέω πως όχι τόσο.
Ούτε κρύο ούτε ζέστη. Ο Κιθ θα πρέπει να λογοδοτήσει στον Κύριο.
Ο ΚΙΘ ΙΚΑΝΟΣ ΝΑ ΠΑΡΑΣΤΕΙ ΣΕ ΔΙΚΗ
Φαίνεται ότι είναι έξυπνος.
Θα μπορούσε να είχε πάρει τον σωστό δρόμο, όταν μεγάλωνε.
Και όσον αφορά τη μεταμέλειά του…
είναι δύσκολο να το πιστέψω, δεδομένου του πρότερου βίου του.
Ο Κιθ ήταν αμετανόητος. Αυτό δεν ήταν ένα τυχαίο περιστατικό
αλλά η λογική συνέπεια της δεκάχρονης πορείας του.
ΜΙΖΟΥΛΑ, ΜΟΝΤΑΝΑ
Είναι προσωπική απόφαση να συγχωρήσεις κάποιον για τις πράξεις του.
Κάποιοι δεν μπορούν να συγχωρήσουν και για άλλους είναι σαν εξαγνισμός.
Ο αδελφός μου είναι προϊόν της παιδικής του ηλικίας.
Δεν θα ήταν αυτό που είναι σήμερα
χωρίς το μονοπάτι που του χάραξε η παιδική του ηλικία.
Με λένε Μπρους Κιθ και είμαι ο μεγάλος αδελφός του Ντέιβιντ.
ΜΕΤΑ ΤΟΝ ΠΥΡΟΒΟΛΙΣΜΟ,
Ο ΜΠΡΟΥΣ ΗΤΑΝ ΑΠΟ ΤΟΥΣ ΠΡΩΤΟΥΣ ΠΟΥ ΕΙΔΑΝ ΤΟΝ ΝΤΕΪΒΙΝΤ ΣΤΗΝ ΕΝΤΑΤΙΚΗ.
Τον είδα στο νοσοκομείο με τα σωληνάκια, τα καλώδια,
και τις οθόνες των παλμογράφων.
Είναι τρομακτικό όταν αφορά κοντινό συγγενή, οπωσδήποτε.
Μπορεί να το βλέπεις στην τηλεόραση πού και πού,
αλλά όταν το ζεις, μπροστά σου, είναι δύσκολο.
Ο ΝΤΕΪΒΙΝΤ ΥΠΟΒΛΗΘΗΚΕ ΣΕ ΠΟΛΛΕΣ ΧΕΙΡΟΥΡΓΙΚΕΣ ΕΠΕΜΒΑΣΕΙΣ.
Κανείς δεν ήξερε αν θα ζούσε ή αν θα πέθαινε.
Ήταν με μηχανική υποστήριξη,
και ξαφνικά έμαθα ότι ορίστηκε δικάσιμος.
Δεν δικάζεται κάποιος που έχει υποβληθεί σε θεραπεία,
πρέπει να περιμένουν να μπορεί να υπερασπιστεί τον εαυτό του.
Τον πίεζαν πολύ
να εμφανιστεί ενώπιον δικαστή και να λογοδοτήσει για τις πράξεις του.
Ο ΝΤΕΪΒΙΝΤ ΘΑ ΔΙΚΑΖΟΤΑΝ ΓΙΑ ΤΟΝ ΦΟΝΟ ΤΟΥ ΧΑΡΙ ΣΡΑΪΟΚ
ΚΑΙ ΤΗΝ ΑΠΑΓΩΓΗ ΤΟΥ ΓΟΥΙΛΙΑΜ ΚΡΟΟΥΣ.
ΑΝΤΙΜΕΤΩΠΙΖΕ ΤΗΝ ΠΙΘΑΝΟΤΗΤΑ ΘΑΝΑΤΙΚΗΣ ΠΟΙΝΗΣ.
Ο ΝΤΕΪΒΙΝΤ ΕΠΕΛΕΞΕ ΝΑ ΔΕΧΤΕΙ ΤΙΣ ΚΑΤΗΓΟΡΙΕΣ ΚΑΙ ΝΑ ΜΗΝ ΠΕΡΑΣΕΙ ΑΠΟ ΔΙΚΗ
Όταν παρουσιάστηκε στο δικαστήριο και δήλωσε ένοχος,
κατάλαβα γιατί το έκανε.
Έτσι αναλάμβανε τις ευθύνες του.
Ενώ καθόμουν στο δικαστήριο και ο δικαστής ανακοίνωνε την ποινή,
θυμάμαι ξεκάθαρα τα λόγια του δικαστή. Είπε
"Θα σας στοιχίσει πολύ ακριβά το συγκεκριμένο".
ΣΤΙΣ 10 ΑΠΡΙΛΙΟΥ 1985, Ο ΝΤΕΪΒΙΝΤ ΚΑΤΑΔΙΚΑΣΤΗΚΕ ΣΕ ΘΑΝΑΤΟ ΕΙΣ ΔΙΠΛΟΥΝ.
Πόσοι έχουν ξανακούσει για θανατική ποινή εις διπλούν
στην ίδια δίκη;
Νομίζω ότι η τιμωρία του Ντέιβιντ,
όπως την όρισε ο δικαστής, δεν ήταν σωστή.
Το να σκοτώνεις
είναι μάταιο.
Δεν μπορούσα να το διαχειριστώ για χρόνια.
Αλλά…
Δεν θα τον έβλεπα ποτέ ξανά, παρά μόνο εντός της φυλακής.
Επέλεξε να δηλώσει ένοχος, επειδή ήξερε ότι το έκανε,
είναι ειλικρινής με τον εαυτό του και ενώπιον του δικαστηρίου.
Δεν θα πάψει να το μετανιώνει.
Καταλαβαίνει ότι έφταιγε για όλα.
Καταλαβαίνει ότι πλήρωσε βαρύ τίμημα για τις πράξεις του.
Οπότε, αποτελεί κίνδυνο για την κοινωνία;
Δεν το νομίζω.
Θα ήθελα να τον δω να ζει ελεύθερος.
Είναι πιθανό.
ΠΟΛΣOΝ, ΜΟΝΤΑΝΑ
Δεν τίθεται θέμα αθωότητας εδώ.
Ξέρουμε αναμφίβολα ποιος το έκανε.
Δεν συνελήφθη λάθος άνθρωπος.
20ή ΔΙΚΑΣΤΙΚΗ ΠΕΡΙΦΕΡΕΙΑ
Όπως λένε οι Ιρλανδοί, δεν υπάρχει μαύρο και άσπρο,
βλέπουν όλες τις αποχρώσεις.
Αυτό είναι το πρόβλημά μου. Βλέπω κι εγώ όλες τις αποχρώσεις.
Λέγομαι Τζιμ Μάνλεϊ.
Είμαι ο δικαστής της 20ής Δικαστικής Περιφέρειας,
που έχει τη δικαιοδοσία στην υπόθεση.
Ο ΤΖΙΜ ΜΑΝΛΕΪ ΗΤΑΝ ΕΙΣΑΓΓΕΛΕΑΣ ΟΤΑΝ ΑΝΑΚΟΙΝΩΘΗΚΕ Η ΠΟΙΝΗ ΤΟΥ ΝΤΕΪΒΙΝΤ
Η ΜΕΓΑΛΗ ΣΦΡΑΓΙΔΑ ΤΗΣ ΠΟΛΙΤΕΙΑΣ ΤΗΣ ΜΟΝΤΑΝΑ
Ο Ντέιβιντ Κιθ καταδικάστηκε σε θάνατο σ' αυτήν την αίθουσα,
σ' εκείνο το έδρανο.
Όταν ανακοινώθηκε η ποινή,
δεν τον θυμάμαι να βγάζει άχνα ούτε να κάνει σκηνή…
ΤΖΕΪΜΣ ΜΑΝΛΕΪ ΔΙΚΑΣΤΗΣ
ούτε να δείχνει πολύ συναίσθημα.
Σε κάθε βήμα της διαδικασίας,
καθόταν στωικός,
και δεν θα λέγατε ποτέ
ότι αυτός ο άνθρωπος μόλις είχε λάβει μια τόσο σοβαρή καταδίκη.
Είναι σχεδόν ανήκουστο κάποιος να δηλώσει ένοχος
ενώ ξέρει ότι υπάρχει πιθανότητα θανατικής ποινής.
Εκτός κι αν θέλει να πεθάνει.
Ήμασταν έκπληκτοι. Αλλά από την άλλη, δεν μπορούσε να κάνει κι αλλιώς.
Τα εγκλήματα ανθρωποκτονιών συνεπάγονταν τη θανατική ποινή.
Από τις πρώτες ανθρώπινες κοινωνίες, υπάρχει η ανάγκη για αντίποινα,
και… το αντιλαμβάνομαι αυτό.
Από την άλλη,
με την ισχύ της θανατικής ποινής δεν θα μειωθούν οι δολοφονίες.
Ωστόσο, αν πρέπει να ακολουθήσω το γράμμα και το πνεύμα του νόμου,
όπως ορίζει η νομοθεσία…
Το πιθανότερο να τον καταδίκαζα σε θανατική ποινή σήμερα.
Αν και προσωπικά, δεν είμαι υπέρ αυτής.
ΟΡΙΖΕΤΑΙ ΗΜΕΡΟΜΗΝΙΑ ΕΚΤΕΛΕΣΗΣ ΓΙΑ ΤΟΝ ΦΟΝΟ ΚΑΙ ΤΗΝ ΑΠΑΓΩΓΗ.
Η ΕΚΤΕΛΕΣΗ ΤΟΥ ΝΤΕΪΒΙΝΤ ΟΡΙΣΤΗΚΕ ΓΙΑ ΤΗΝ 1η ΔΕΚΕΜΒΡΙΟΥ 1988,
ΠΕΡΙΠΟΥ ΤΕΣΣΕΡΑ ΧΡΟΝΙΑ ΜΕΤΑ ΑΠΟ ΤΗΝ ΚΑΤΑΔΙΚΗ ΤΟΥ.
ΔΙΚΑΣΤΙΚΟ ΜΕΓΑΡΟ ΚΟΜΗΤΕΙΑΣ ΛΕΪΚ
ΚΑΠΟΙΕΣ ΒΔΟΜΑΔΕΣ ΠΡΙΝ ΤΗΝ ΗΜΕΡΟΜΗΝΙΑ ΕΚΤΕΛΕΣΗΣ,
ΟΙ ΔΙΚΗΓΟΡΟΙ ΤΟΥ ΕΚΑΝΑΝ ΕΦΕΣΗ ΑΠΕΥΘΕΙΑΣ ΣΤΟΝ ΚΥΒΕΡΝΗΤΗ ΓΙΑ ΕΠΙΕΙΚΕΙΑ.
Ο Κυβερνήτης Σουίντον μελέτησε τον φάκελο, μίλησε σε όσους εμπλέκονταν,
πήγε στη φυλακή, τον συνάντησε προσωπικά
και του μίλησε πολλή ώρα.
Εκείνο τον καιρό, νομίζω ότι ο Ντέιβιντ Κιθ είχε γίνει χριστιανός
και μιλούσε σε ομάδες μαθητών λυκείου
για εγκλήματα και ναρκωτικά,
και έπεισε έναν κυβερνήτη ότι είχε μετανιώσει.
ΑΙΘΟΥΣΑ ΔΙΚΑΣΤΗΡΙΟΥ ΠΕΡΙΦΕΡΕΙΑΣ Σ. ΜΠ. ΜΑΚΝΙΛ
Ο κυβερνήτης ζύγισε τα πάντα και μετέτρεψε τη θανατική ποινή
σε ισόβια κάθειρξη χωρίς αναστολή.
Ήταν η πρώτη φορά που κυβερνήτης της Μοντάνα
ανέστειλε θανατική ποινή.
Απ' ό,τι καταλαβαίνω, ο Ντέιβιντ Κιθ παρουσίασε διάφορα πρόσωπα
σε πολλούς ανθρώπους για ένα χρονικό διάστημα.
Δεν ξέρω ποιος είναι ο αληθινός Ντέιβιντ Κάμερον Κιθ.
Όμως, αν είναι όντως ειλικρινής και έχει μετανιώσει για ό,τι έκανε,
και αν προηγηθεί συζήτηση με την οικογένεια του θύματος,
δεν θα είχα αντίρρηση να αφεθεί ελεύθερος με αναστολή πλέον.
ΑΙΘΟΥΣΑ ΔΙΚΑΣΤΗΡΙΟΥ 20ής ΠΕΡΙΦΕΡΕΙΑΣ ΜΟΝΤΑΝΑ
ΣΠΟΚΑΝ, ΟΥΑΣΙΝΓΚΤΟΝ
Όταν σκέφτομαι τον μπαμπά, είμαι περήφανη.
Όχι για τα λάθη που έκανε, αλλά για το γεγονός ότι, παρ' όλα αυτά,
μας αγαπούσε
και το έδειχνε με όποιον τρόπο μπορούσε.
Δεν πιστεύω ότι ήταν βίαιος άνθρωπος, καθόλου,
αλλά έχω δει άτομα με εθισμό στα ναρκωτικά που όταν βρεθούν σε απόγνωση,
δυστυχώς, θα κάνουν τα πάντα για να πάρουν τη δόση τους.
Για να αντεπεξέλθουν στη ζωή.
Το ξέρω, χωρίς αμφιβολία…
ΤΡΕΪΣΙ ΧΑΝΤΣΟΝ ΘΕΤΗ ΚΟΡΗ ΤΟΥ ΝΤΕΪΒΙΝΤ
ότι δεν ήταν προμελετημένο. Δεν το έκανε από κακία, ήταν…
"Θεέ μου. Έχω φρικάρει και δεν ξέρω τι να κάνω".
Ο ΚΑΜΕΡΟΝ ΗΤΑΝ ΔΥΟ ΚΑΙ Η ΤΡΕΪΣΙ ΕΝΝΕΑ, ΟΤΑΝ Ο ΠΑΤΕΡΑΣ ΤΟΥΣ ΜΠΗΚΕ ΦΥΛΑΚΗ.
ΤΟΝ ΕΠΙΣΚΕΠΤΟΝΤΑΙ ΤΑΚΤΙΚΑ.
Αυτή είναι η μόνη κανονική φωτογραφία μου μαζί του.
Τη μεγεθύναμε και την κρεμάσαμε στον τοίχο δίπλα στις σκάλες.
Τον γνώρισα ενώ ήταν έγκλειστος.
Ακόμα και μέσα από τη φυλακή, είναι πολύ καλός μαζί μου.
Για κάποιον που είναι έγκλειστος τόσο καιρό όσο αυτός,
δεν έχω ξαναδεί τόσο θετική στάση,
που ακόμα θέλει να κάνει τη διαφορά και που ακόμα να θέλει…
να είναι κομμάτι της ζωής μου και να μαθαίνει τι μου αρέσει,
να έχει φωτογραφίες των παιδιών μου.
Μιλάμε κάθε βδομάδα.
Όλοι, ανεξάρτητα από τα λάθη τους, αξίζουν μια ευκαιρία.
Είναι άνθρωποι, όπως και να το κάνουμε.
Νομίζω ότι έχει εκτίσει την ποινή για τα εγκλήματα που έκανε,
αλλά επίσης καταλαβαίνω ότι αφαίρεσε μια ζωή.
Ποτέ δεν είχα σκεφτεί τα θύματα…
μέχρι τώρα.
Δεν ξέρω. Μάλλον επειδή ήμουν εννέα ετών
και δεν ήμουν ικανή
να σκεφτώ τα θύματα σ' αυτήν την υπόθεση.
Αλλά αν τον συναντούσαν ή του μιλούσαν,
νομίζω ότι θα τον συγχωρούσαν.
Η ΑΓΑΠΗ ΟΛΑ ΤΑ ΑΝΕΧΕΤΑΙ, ΤΑ ΠΙΣΤΕΥΕΙ, ΤΑ ΕΛΠΙΖΕΙ, ΤΑ ΥΠΟΜΕΝΕΙ
ΜΠΕΤΙΖ ΝΤΑΪΝΕΡ, ΠΟΛΣΟΝ, ΜΟΝΤΑΝΑ
Ο Ντέιβιντ Κιθ ήταν ενδιαφέρων τύπος όταν του μιλούσα.
Έχω δει ανθρώπους που διαπράττουν ανθρωποκτονίες
και δεν ταιριάζει με αυτό το προφίλ.
Αν γνώριζες τον Ντέιβιντ σε ένα εστιατόριο,
θα έλεγες ότι είναι ένας φυσιολογικός και έξυπνος τύπος.
Δεν ήταν ανώριμος ούτε χαζός. Απλώς έκανε κακές επιλογές.
Είμαι ο Ντένις Τζόουνς και είμαι ανταποκριτής της εφημερίδας Μιζούλιαν.
ΝΕΚΡΟΣ ΠΙΛΟΤΟΣ ΣΕ ΥΠΟΘΕΣΗ ΟΜΗΡΙΑΣ
Έκανα το ρεπορτάζ για το συμβάν μεταξύ Ντέιβιντ Κιθ και Χάρι Σράιοκ,
και συνέχισα να καλύπτω το θέμα μέχρι να κλείσει η υπόθεση.
ΤΙ ΚΑΤΑΘΕΤΕΙ Ο ΔΟΛΟΦΟΝΟΣ
Ο Ντέιβιντ είπε ότι ήταν μια κακή μέρα, αν μη τι άλλο.
Ο ΝΤΕΝΙΣ ΤΖΟΟΥΝΣ ΗΤΑΝ ΣΤΟΝ ΤΟΠΟ ΤΟΥ ΕΓΚΛΗΜΑΤΟΣ ΕΚΕΙΝΗ ΤΗ ΜΕΡΑ.
ΜΙΛΗΣΕ ΜΕ ΤΟΝ ΝΤΕΪΒΙΝΤ ΣΤΟ ΝΟΣΟΚΟΜΕΙΟ ΚΑΙ ΤΗ ΦΥΛΑΚΗ.
ΔΙΑΤΗΡΗΣΑΝ ΕΠΑΦΗ ΓΙΑ ΠΟΛΛΑ ΧΡΟΝΙΑ.
Μίλησα με τον Ντέιβιντ σε πολλές συνεντεύξεις
και συνεχίσαμε να έχουμε επαφή, μου έγραφε σημειώματα.
Δεν ήξερα αν άλλοι του είχαν πάρει συνέντευξη.
Θα μπορούσαν, όπως κι εγώ,
αλλά σε κάποια φάση, δεν μιλούσε σε κανέναν άλλον εκτός από μένα.
Μιλούσε για προσωπικά θέματα στις επιστολές, για τα αισθήματά του,
πολύ ανοιχτά.
Και φαινόταν να είναι πολύ ειλικρινής.
Δεν νομίζω ότι προσπαθούσε να εντυπωσιάσει κανέναν.
Νομίζω ότι είχε μετανιώσει για ό,τι έκανε.
Νομίζω ότι ως επί το πλείστον προσπαθούσε να εκφράσει την ενοχή του.
Έλεγα ψέματα στον εαυτό μου για 12 χρόνια.
Σε όλους έλεγα ψέματα στην ουσία.
Με το να δηλώσω ένοχος, με τη δίκη,
ήθελα να αφεθώ στο έλεος του δικαστηρίου
και ήλπιζα ότι θα είχα λίγη επιείκεια.
Ο δικαστής δεν θα χρειαζόταν να σπαταλήσει χρόνο ή χρήματα.
Και ίσως να μη μου έδινε θανατική ποινή,
κι ας ήμουν όντως ένοχος.
Τα έκανα όλα για τον εαυτούλη μου.
Έχω τιμωρηθεί αρκετά;
Τα δικαστήρια δεν το πιστεύουν. Και…
Δεν ξέρω τι να πω.
Πιστεύω ειλικρινά ότι έχω τιμωρηθεί και με το παραπάνω.
Δεν έχετε δει την τρύπα από τη σφαίρα στο κεφάλι μου, αλλά…
Με πυροβόλησαν εξ επαφής στο πίσω μέρος του κεφαλιού.
Για κάποιον λόγο, αυτό δεν φαίνεται να είναι σωστό.
Αλλά, τι τα θες…
Εγώ φταίω γι' αυτήν την κατάσταση.
Ό,τι έγινε έγινε.
Καιρό είχα ν' ακούσω τον Ντέιβιντ Κιθ.
Αν κατάλαβα καλά, είπε
ότι προσπαθούσε
να αποφύγει τη θανατική ποινή, δηλώνοντας ένοχος.
Είπε ότι αυτό ήταν το κίνητρό του.
Τότε, είχε αφήσει να εννοηθεί ότι αναλαμβάνει τις ευθύνες του.
Καταλαβαίνεις.
Υπάρχουν πολλές πτυχές.
Ίσως ήταν εν μέρει αλήθεια ότι ήθελε να αναλάβει τις ευθύνες του,
αλλά ταυτόχρονα, ήταν χειριστικό από μέρους του,
όπως είπε,
για να αποφύγει την εκτέλεση.
Ακούγεται σαν να γύρισε πίσω στον χρόνο.
Ακούγεται πιο ωμό
τώρα που είχε πολύ χρόνο να το σκεφτεί.
Λειτουργεί διαφορετικά.
Σκέφτεται τον Ντέιβιντ Κιθ, όχι τον κο Σράιοκ και την οικογένειά του.
Απ' αυτήν την άποψη, είναι απογοητευτικό.
ΓΟΥΑΪΤΦΙΣ, ΜΟΝΤΑΝΑ
ΟΙΚΟΓΕΝΕΙΑ ΣΡΑΪΟΚ
Ο ΤΖΟΡΤΖ ΠΑΡΕΥΡΕΘΗΚΕ ΣΤΗΝ ΑΚΡΟΑΣΗ ΤΟΥ ΝΤΕΪΒΙΝΤ.
ΔΕΝ ΕΧΕΙ ΑΚΟΥΣΕΙ ΤΗ ΦΩΝΗ ΤΟΥ ΕΚΤΟΤΕ.
Δεν έγινε τίποτα σωστό.
Δεν είναι αλήθεια αυτό.
Το σωστό ήταν ότι ο πιλότος προσφέρθηκε να μπει στη θέση του παιδιού.
Αυτό ήταν το μόνο σωστό που συνέβη εκείνη τη μέρα.
Αν μπορούσα να προσποιηθώ ότι κλαίω, θα το 'κανα.
Αλλά δεν μπορώ.
Μετανιώνω που σκότωσα τον κύριο Σράιοκ απ' τα βάθη της καρδιάς μου.
Δεν είχα σκοπό να το κάνω ούτε καν πέντε δευτερόλεπτα νωρίτερα.
Γιατί δεν σχεδίαζα να πυροβολήσω κάποιον εκείνη τη στιγμή.
Προσπαθούσα να το σκάσω,
προσπαθούσα για ώρες.
Ο Ντέιβιντ είπε ότι δεν ήθελε να βλάψει κανέναν, προσπαθούσε να το σκάσει.
Δύσκολο να το πιστέψω.
Την ίδια μέρα έκανε ένοπλη ληστεία σε φαρμακείο.
Έκλεψε φάρμακα.
Απέφυγε τη σύλληψη.
Προσπάθησε να σκοτώσει τον καταστηματάρχη.
Απήγαγε τον γιο του υπό την απειλή όπλου.
Πήρε όμηρο τον πατέρα μου…
Και τον σκότωσε, την ίδια μέρα.
Έτσι έκλεισε δέκα χρόνια ως κοινωνιοπαθής.
Ζούσε στο έγκλημα για μια δεκαετία, εντός και εκτός φυλακής.
Με αναστολή.
Αλλά τη γλίτωνε με την ευφράδειά του.
Πέρασε μια ζωή βελτιώνοντας αυτές τις εγκληματικές ικανότητες.
Εννοείται ότι θα κατέληγε σε τραγωδία.
ΑΝΘΡΩΠΟΚΤΟΝΙΑ
Είναι αληθινή η μεταμέλειά του;
Καλή ερώτηση αυτή.
Για κάποιον με χαρακτηριστικά κοινωνιοπαθούς,
που είναι και επιπόλαιος,
και προφανώς έχει ευχέρεια λόγου.
Τον πιστεύεις;
Εγώ πάντως όχι.
Ξέρει πώς να εξαπατά.
Κι αν μπορούσε να παίξει δήθεν έναν ρόλο για να έχει ελαφρυντικά
και να κάνει τον κυβερνήτη να αλλάξει την ποινή του, θα το έκανε.
Μέχρι να πεθάνω, θα έχω τύψεις που σκότωσα τον κύριο Σράιοκ.
Έχω ζήσει περισσότερη από τη μισή ζωή μου από τότε.
Έχασα πολύ χρόνο και ενέργεια
στη φυλακή.
Ωστόσο, έπρεπε να τιμωρηθώ, αλλά…
Μπορώ να κάνω κι άλλα πράγματα.
ΤΡΕΙΣ ΜΗΝΕΣ ΜΕΤΑ ΑΠΟ ΤΗΝ ΠΡΩΤΗ ΣΥΝΕΝΤΕΥΞΗ,
Ο ΝΤΕΪΒΙΝΤ ΚΙΘ ΔΕΧΤΗΚΕ ΝΑ ΑΠΑΝΤΗΣΕΙ ΣΕ ΠΕΡΑΙΤΕΡΩ ΕΡΩΤΗΣΕΙΣ
Θα ήθελα να φροντίσω τα εγγόνια μου,
ώστε να μην παρεκκλίνουν όπως εγώ.
Μπορώ να είμαι ειλικρινής.
Και θέλω να είμαι ειλικρινής, μπορώ και θέλω.
Είναι αληθινή η μεταμέλειά του;
Καλή ερώτηση αυτή.
Για κάποιον με χαρακτηριστικά κοινωνιοπαθούς,
που είναι και επιπόλαιος,
και προφανώς έχει ευχέρεια λόγου.
Τον πιστεύεις;
Εγώ πάντως όχι.
Είναι λογικό να με χαρακτηρίσετε "κοινωνιοπαθή".
Ήμουν τελείως διαφορετικός άνθρωπος τότε.
Αυτό δεν δικαιολογεί αυτό που έκανα,
αλλά νομίζω ότι πλήρωσα το τίμημα.
Αν μπορούσα να το πάρω πίσω, θα το 'κανα.
Αλλά όλοι ξέρουμε ότι δεν γίνεται.
Μπορώ να πω ειλικρινά, από τα βάθη της καρδιάς μου,
ότι λυπάμαι.
Συγγνώμη, απλώς…
υπάρχουν κάποια πράγματα για τα οποία αν πιεστώ να μιλήσω,
ξέρω ότι θα κλάψω γοερά.
Και…
Δεν θέλω να με λυπηθεί κανείς.
Έχω αλλάξει.
Δεν θέλω να είμαι βάρος της κοινωνίας για την υπόλοιπη ζωή μου.
Δώστε μου μια ευκαιρία να το αποδείξω.
Ο ΝΤΕΪΒΙΝΤ ΒΡΙΣΚΕΤΑΙ ΑΚΟΜΑ ΣΕ ΦΥΛΑΚΗ ΥΨΙΣΤΗΣ ΑΣΦΑΛΕΙΑΣ.
ΔΕΝ ΠΛΗΡΟΙ ΤΙΣ ΠΡΟΫΠΟΘΕΣΕΙΣ ΓΙΑ ΑΝΑΣΤΟΛΗ.
Αυτά που έχασα από τη ζωή μου μπορούν να γεμίσουν ένα βιβλίο.
Εκατό φορές.
Εσείς, εγώ, όλοι.
Όλοι κάνουμε λάθη.
Μη χαραμίσετε τη ζωή σας όπως εγώ.
Υποτιτλισμός: Μαρία Μπαρδάνη